188 P. HOFSTEDE DE GROOT 



Germanicae nostrae statorem laudatissimum , sed in typographia Plantina 

 plagularum excudendarum correctorem ; JOSEPHUM VONDELIUM , poetarum 

 nostrorum principera , sed caligis vendendis occupatum ; BENEDICTUM SPI- 

 NOSAM , philosophum primariuin , sed vasis vitreis poliendis , ut victuni 

 quaereret , deditum ; FOCCONEM SUFFRIDI filium , historicum Frisiae erudi- 

 tum , sed ludimagistrum. 



Quid vero remotas cito aetates ? En ante me inter hos , qui Doctoris 

 honores omnium judicio merentur , baud paucos , qui nullam visitaverunt 

 Academiam vel Athenaeum, quique vita occupatissima vix doctrinam leviter 

 tangere posse videbantui 1 , et tamen in ejus adyta penetrarunt. 



Res loquitur: quid opus est verbis? Attamen historiae testimonio ratio- 

 nem philosopham paucis addere lubet, ut rei causam perspiciamus omnes. 



Causa , cur neque temporum , neque locorum angustiis adstrictum sit 

 felix literarum studium, atque sint, qui infausta superent tempora, quique 

 sibi creent doctrinae excolendae loca, haec est quod liberum est hominis 

 ingenium liberaque voluntas. Ingenium solers , acre , fertile , uber non 

 opprimunt loca et tempora , utut sinistra. Lucis enim est coelestis ingenium 

 illud scintilla, quam exstinguere nequit vel hominum injuria, vel terrae 

 invidia, vel quicquid ex his rebus caducis coelestia aggredi conatur. Libero 

 ingenio liberam jungit homo voluntatem , qua coelestem originem non 

 minus quam ingenio et ratione patefacit homo. Voluntate hac fortis est 

 et propositi tenax, quern non civium ardor prava jubentium, non vultus 

 instantis tyranni mente quatit solida. 



Quid? quod ipsis temporibus locisque minus aptis excitatur ingenium 

 quodvis acrius ac voluntas excelsior , ut illorum superet injuriam , adeo 

 ut , quo vehementius extrinsecus infringatur homo excelsior , eo validiores 

 in ipso vires excitari videantur. Sumus eniin, A A ! semine nati Divino, 

 cognatione et natura cum Deo O. M. juncti. Quare si obstant impedi- 

 menta , quae quod pectus postulat et desiderium et animi nostri indigentia , 

 ut luce continue majori illustremur idque cernamus quotidie dilucidius , 

 quod vere pulcrum bonumque et perfectum est : igitur si sunt impedi- 

 menta , quae huic desiderio et studio officiant , sentimus , nos pati quod 

 haud fas sit , omnique , si cordati sumus et boni , enitimur vi , ut , qui 



